
GENGIVELSEN  YDERLIGERE 
STADFÆSTET. 

(Af  Ældste  O.  J.  P.  Widtsoe  i  »Gospel  Restoration«.) 

De  Sidste-Dages  Hellige  gør  Fordring  paa  saa  meget,  og 
der  er  saa  mange  Bedragerier  i  Verden,  at  det  er  mere  end 
heldigt,  at  have  den  amerikanske  Profets  Mission  stadfæstet, 
ikke  alene  ved  hans  Virksomheds  vidunderlige  Resultater, 
men  ogsaa  gennem  Vidners  Stadfæstelse.  Det  paastaas  af  de 
Sidste-Dages  Hellige,  at  de  alene  blandt  alle  Religionssam- 
fund i  Verden  er  i  Besiddelse  af  den  Herre  Jesu  Kristi  Evan- 
gelium i  dets  Renhed  og  Fylde.  Sekterne  kunne  forkynde 
smaa  Brudstykker  af  »Frihedens  Lov«;  de  kunne  fremsætte 
en  Del  af  Sandheden.  De  Sidste-Dages  Hellige  gør  ikke  For- 
dring paa  at  have  Monopol  paa  Sandhed.  Tværtimod,  de  er- 
kender, at  ethvert  Samfund,  der  har  Levedygtighed  nok  til 
at  fortsætte  sin  Tilværelse  ned  gennem  Tiderne,  maa  have 
en  Del  Sandhed  i  sin  Organisation.  Intet  Samfund  kan  bestaa 
ret  længe,  dersom  det  hviler  paa  en  Grundvold  af  absolut 
Falskhed.  Men  medens  de  sekteriske  Trosbekendelser  frem- 

sætter  »Guds  Kraft  til  Frelse«  i  smaa  Brudstykker,  saa  brin- 
ger Mormonismen  den  i  dens  Helhed,  i  dens  oprindelige  Na- 
turlighed og  uden  at  være  forvandsket  af  Menneskelær- 
domme. 

Det  paastaas  af  de  Sidste-Dages  Hellige,  at  de  alene  blandt 
alle  de  religiøse  Kirkesamfund  i  Verden,  besidder  en  fuld- 
kommen kirkelig  Organisation,  i  Lighed  med  den  første  Me- 
nighed af  Kristus  og  Apostlene.  Andre  Religionspartier  har 
enkelte  Dele  af  den  oprindelige  Form.  Men  alle  har  de  tabt 
mange  af  de  vigtigste  Elementer  i  denne  Organisation.  Et 
Led  er  hensygnet  her  og  et  andet  der  af  Mangel  paa  Brug, 
indtil  denne  Hentæren  kun  har  efterladt  nogle  enkelte  af  de 
oprindelige  Embedsmænd  og  Embedspligter  i  Kirken.  Jesu 
Kristi  Kirke  af  Sidste-Dages  Hellige  har  derimod  en  fuld- 
kommen Organisation.  Alle  den  første  kristne  Kirkes  Em- 
bedsmænd findes  i  Kirken  i  Dag,  og  deres  Pligter  er  tilfulde 
forstaaet. 

Endvidere  paastaar  de  Sidste-Dages  Hellige,  at  deres  Kirke 
ikke  blot  er  den  eneste,  der  besidder  Evangeliet  i  dets  Fylde 
og  den  fuldstændige  Kirkeorganisation,  men  at  de  alene  har 
Fuldmagt  fra  Himmelen  til  at  forrette  Kirkens  Ordinancer 
og  Ceremonier.  Andre  Prædikanter,  Præster  og  Prælater 
kunne  udgive  sig  for  at  være  den  højeste  Herres  Tjenere;  de 
har  ikke  modtaget  deres  Kaldelse  gennem  guddommelig  Be- 
skikkelse; de  har  ikke  modtaget  deres  Kaldelse  gennem  gud- 
dommelig Myndighed.  Ældsterne  i  Jesu  Kristi  Kirke  er  alene 
i  Besiddelse  af  denne  guddommelige  Fuldmagt  til  at  forkynde 
Evangeliet  og  til  at  forrette  dets  Ordinancer. 

»Faa  Ting  vedrørende  Jesus  er  mere  slaaende  eller  uimod- 
sigelige end  hans  Myndighedsbegreb«,  siger  en  fremragende 
Teolog  (Prof.  S.  Dickey).  En  saadan  Udtalelse  er  af  særlig 
Interesse  for  Sidste-Dages  Hellige.  De  tror,  at  »Mænd  maa 
kaldes  af  Gud  ved  Inspiration  og  ved  Haandspaalæggelse  af 
dem,  som  har  Myndighed  til  at  prædike  Evangeliet  og  for- 
rette dets  Ordinancer«.  (5.  Trosartikel.)  En  Handling  udført 

af  en  Mand,  som  ikke  er  saaledes  kaldet  og  beskikket,  kan 
ikke  være  anerkendt  af  Herren.  Det  Myndighedsbegreb,  der 
paa  en  saa  tydelig  Maade  lagdes  for  Dagen  i  Frelserens  Virk- 
somhed, er  derfor  kun  den  guddommelige  Erkendelse  af,  at 
Fuldmagt  fra  Gud  er  en  Nødvendighed.  »Af  mig  selv  er  jeg 
ikke  kommen«,  var  hans  Ord  ved  flere  Lejligheder.  (Joh. 
7  :  28).  »Jeg  er  kommen  i  min  Faders  Navn,  og  I  modtager 
mig  ikke;  dersom  en  anden  kommer  i  sit  eget  Navn,,  ham 
ville  I  modtage«  (Joh.  5 :  43).  Denne  Erkendelse  af,  at  gud- 
dommelig Fuldmagt  er  nødvendig,  var  saa  stærkt  fremtræ- 
dende i  Jesu  Missionsgerning,  at  han  endog  gjorde  sine 
Apostle  bekendt  dermed,  da  han  udsendte  dem.  Det  var  ikke 
nok,  at  Jesus  selv  var  kaldet  af  Gud  —  de  maatte  ogsaa  kal- 
des paa  samme  Maade  og  blive  beskikkede.  »I  have  ikke  ud- 
valgt mig«,  sagde  han  for  at  minde  dem  om  den  Kendsger- 
ning, at  en  Mand  ikke  kan  udvælge  sig  selv  til  at  blive  Her- 
rens Apostel,  »men  jeg  har  udvalgt  eder  og  sat  eder  til,  at 
I  skulde  gaa  hen  og  bære  Frugt«  (Joh.  15  :  16))  thi  »ligesom 
Faderen  har  udsendt  mig,  saaledes  sender  ogsaa  jeg  eder« 
(Joh.  20:21).  Og  Apostlene  paa  deres  Side  lærte  at  forstaa 
dette  Princip  om  guddommelig  Myndighed  saa  godt,  at  de 
ikke  anerkendte  nogen  Handling  udført  af  en  Mand,  der  ikke 
var  bemyndiget  af  Jesus.  »Et  Menneske  kan  slet  intet  tage«, 
sagde  Johannes  Døberen,  da  hans  Disciple  beklagede  sig 
over,  at  Jesus  drog  alle  til  sig,  »uden  det  er  ham  givet  fra 
Himmelen«  (Joh.  3  :  27).  Og  Paulus  erklærede,  at  intet  Men- 
neske kan  iføre  sig  Præstedømmets  Fuldmagt,  undtagen  »han 
kaldes  af  Gud,  ligesom  ogsaa  Aaron«  (Heb.  5 : 4). 

Denne  Erkendelse  af  den  guddommelige  Fuldmagts  Nød- 
vendighed fandtes  ikke  alene  hos  Jesus  og  hans  Apostle.  Hel- 
lige Guds  Mænd  har  haft  den  samme  Følelse  i  alle  Tidsaldre. 
Kun  de,  der  vare  blevne  kaldede  af  Gud  kunde  fremstaa  og 
tale  i  Herrens  Navn.  Denne  Udtalelse  er  lige  saa  sand,  hvad 
Nutidens  Profet  angaar,  som  den  var  med  Hensyn  til  de 
gamle  Profeter.  Thi  det  kan  siges  med  Sandhed,  at  kun  faa 

Ting  vedrørende  Joseph  Smith  er  mere  slaaende  eller  uom- 
stødelige end  hans  Erkendelse  af  Fuldmagtens  Nødvendig- 
hed. Han  havde  set  Faderen  og  Sønnen  i  et  Syn;  han  var 
gentagende  Gange  bleven  besøgt  af  en  Engel  fra  Himmelen; 
han  havde  oversat  en  hellig  Optegnelse  formedelst  Guds  Kraft 
—  alligevel  paatog  han  sig  ikke  at  forkynde  det  gengivne 
Evangelium,  eller  at  sende  andre  ud  for  at  gøre  dette,  eller 
organisere  en  Kirke.  Han  forstod,  at  han  endnu  ikke  havde 
guddommelig  Myndighed  til  at  gøre  disse  Ting.  Han  ventede 
til  Fuldmagten  var  bleven  ham  given.  Var  han  en  Bedrager? 
Hvis  han  havde  været,  kunde  han  med  største  Lethed  have 
udgivet  sig  for  at  være  bemyndiget.  Han  kunde  have  er- 
klæret for  Verden,  at  han  havde  modtaget  Fuldmagt  og  stolet 
paa,  at  Verden  vilde  fæste  Lid  til  hans  Ord.  Sikkert  er  det, 
at  havde  han  været  en  Bedrager,  vilde  han  ikke  have  ladet 
noget  Menneske  være  Vidne  til  dette  Bedrageri,  som  han  var 
ved  at  sende  ud  i  Verden.  Hvad  gjorde  Joseph  Smith?  I  det 
foregaaende  Kapitel  har  vi  faaet  at  vide,  hvorledes  Synerne 
ved  den  nye  Husholdnings  Begyndelse  —  de  Aabenbaringer, 
der  udgør  Kirkens  Grundvold  —  ere  stadfæstede  gennem 
Vidners  Vidnesbyrd.  Det  er  bleven  sagt,  at  de  Sidste-Dages 
Hellige  gør  saa  store  Paastande,  og  at  der  er  saa  mange  Be- 
dragerier i  Verden,  at  det  er  mere  end  heldigt  at  den  ameri- 
kanske Profets  Mission  er  stadfæstet,  ikke  alene  ved  hans 
Arbejdes  vidunderlige  Resultater,  men  ogsaa  ved  troværdige 
Vidners  Ord.  Det  vilde  være  interessant  nu  igen  at  minde  om 
den  Maade,  hvorpaa  Joseph  Smith  modtog  Fuldmagt  fra 
Himlen.  Det  vil  endvidere  være  interessant  at  erfare,  om  der 
var  Vidner  tilstede  ved  disse  Lejligheder  eller  ej.  Det  vil  være 
paa  sin  Plads  at  gentage  vor  Paastand  om,  at  ikke  et  eneste 
vigtigt  Skridt  i  Gengivelsesarbejdets  Forløb  blev  gjort  uden 
stadfæstende  Vidnesbyrd  eller  i  Overværelse  af  Vidner. 

Profeten  Joseph  Smith  lærer,  at  der  er  to  Afdelinger  i  Guds 
Præstedømme;  og  han  erklærer,  at  han  modtog  begge  disse 
Myndigheder  ved  direkte  Aabenbarelse  af  himmelske  Væse- 

ner.  Han  nøjes  ikke  med  at  paastaa,  at  han  modtog  det  hel- 
lige Præstedomme  ved  guddommelig  Beskikkelse.  En  Bedra- 
ger kunde  gøre  det  samme.  Joseph  Smith  beskriver  Maaden, 
hvorpaa  Præstedømmet  blev  ham  meddelt,  og  han  anskaffer 
et  Vidne,  der  efter  mange  Aars  Forløb  vedblivende  stadfæ- 
ster Profetens  Ord.  En  saadan  Fremgangsmaade  er  i  Mod- 
strid med  en  Bedragers  Metoder. 

Det  aaronske  Præstedømme  —  den  mindre  Afdeling  eller 
Grad  af  Guds  Præstedømme  —  blev  gengivet  ved  en  him- 
melsk Budbærers  personlige  Betjening.  Det  ser  ud  til,  at  Jo- 
hannes Døberen  var  den,  der  indehavde  den  præsiderende 
Myndighed  over  denne  Afdeling  af  Præstedømmet  under  Evan- 
geliehusholdningen  i  Tidernes  Midte.  Da  det  blev  nødvendigt 
at  gengive  det  aaronske  Præstedømme  i  den  nye  evangeliske 
Uddeling,  kom  Johannes  Døberen  for  at  udfore  denne  vigtige 
Ordinance.  Joseph  Smith  beskriver  hvorledes  denne  store 
Forløber  for  Messias  kom  ned  fra  Himlen  og  i  højtidelige 
Udtryk  meddelte  ham  det  hellige  Præstedømme  efter  Aarons 
Orden.  Denne  Beskrivelse  er  ligefrem  og  ukunstlet.  Der  er 
ingen  Kommentarer,  der  er  intet  Argument,  der  er  ingen  Ud- 
smykning, ingen  begejstrede  Talemaader.  Det  var  en  virkelig 
Begivenhed,  som  fandt  Sted,  og  Profeten  fremsætter  den  i  sit 
sædvanlige,  ligefremme  Sprog.  Det  hellige  aaronske  Præste- 
dømme blev  gengivet  den  15.  Maj  1829. 

Men  dette  mindre  Præstedømme  gav  ikke  Profeten  fuld 
Autoritet  til  at  oprette  Kristi  Kirke,  eller  til  at  forrette  de 
højere  Ordinancer  i  denne.  Det  hojere  Præstedømmes  Myn- 
dighed var  derfor  ligeledes  nødvendig,  dersom  Profeten  til- 
fulde skulde  kunne  udføre  sin  Mission.  Denne  Fuldmagt 
udeblev  ikke  længe.  Mindre  end  to  Maaneder  efter  Johannes 
Døberens  Besøg  viste  Peter,  Jakob  og  Johannes  sig  ved 
Susquehanna  Flodens  Bred  og  meddelte  Profeten  Præste- 
dømmet efter  Melchizedeks  Vis.  Peter,  Jakob  og  Johannes 
udgjorde  Præsidentskabet  over  den  oprindelige  Kirke  efter 
Jesu   Korsfæstelse.     De   udgjorde   ligeledes   Præsidentskabet 

over  Præstedømmet  efter  Melchizedeks  Orden  før  Tidernes 
Fyldes  Husholdning  aabnedes.  Da  det  blev  nødvendigt  at 
gengive  dette  Præstedømmes  Myndighed  i  den  nye  Hushold- 
ning, foretog  Peter,  Jacob  og  Johannes  personligt  denne  hel- 
lige Handling.  Atter  er  Beretningen  jævn  og  ligefrem.  Pro- 
feten bruger  dog  senere  mere  begejstrede  Udtryk  i  Omtalen 
af  denne  vidunderlige  Tildragelse,  end  det  er  hans  Sædvane. 
Alligevel  er  det  en  ganske  ligefrem  Skildring  af  en  virkelig 
Begivenhed.  Det  hellige  Præstedømme  efter  Melchizedeks 
Orden  blev  gengivet  ved  Peter,  Jacob  og  Johannes. 

Kan  der  nu  fæstes  Lid  til  disse  Paastande  af  Joseph  Smith? 
Heldigvis  var  han  ikke  alene  ved  disse  to  vidunderlige  Til- 
kendegivelser, saaledes  som  han  havde  været  under  de  første 
Syner,  som  lagde  Grundvolden  til  Kirkens  Oprettelse.  Da 
Joseph  Smith  gik  ud  i  Skoven  den  15.  Maj  1829,  for  at  bede 
om  Vejledning  med  Hensyn  til  Daaben,  var  Oliver  Cowdery 
med  ham.  Da  Johannes,  Døberen  viste  sig,  var  det  ikke  Jo- 
seph Smith  alene,  som  saa  ham.  Oliwer  Cowdery  saa  ham 
ogsaa.  Og  da  Johannes  meddelte  det  aaronske  Præstedømme, 
var  det  ikke  Joseph  Smith  alene,  som  blev  ordineret.  Oliver 
Cowdery  modtog  den  samme  Beskikkelse  som  Profeten.  Og 
Oliver  Cowdery  har  beskrevet  denne  Begivenhed  i  kraftige 
og  livfulde  Ord.  »Dette  var  Dage,  som  aldrig  kan  glemmes  — 
at  sidde  under  Lyden  af  en  Stemme  dikteret  af  Inspirationen 
fra  Himlen,  fyldte  dette  Bryst  med  den  største  Taknemme- 
lighed. Dag  efter  Dag  vedblev  jeg  uforstyrret  at  nedskrive 
Ordene  fra  hans  Mund,  eftersom  han,  ved  Hjælp  af  Urim  og 
Thummim,  eller  Udtyderne,  som  Nephiterne  vilde  have  kaldt 
dem,  oversatte  Historien  eller  Optegnelsen  kaldet  »Mormons 
Bog«. 

At  omtale  selv  med  faa  Ord,  den  interessante  Beretning, 
given  af  Mormon  og  hans  trofaste  Søn  Moroni,  om  et  Folk, 
en  Gang  elsket  og  benaadet  af  Himlen,  vilde  være  udenfor 
denne  Afhandlings  Formaal;  jeg  vil  derfor  udsætte  dette  til 
senere,  og,  som  jeg  sagde  i  Indledningen,  gaa  direkte  til  nogle 

enkelte  Begivenheder,  nøje  forbundne  med  denne  Kirkes  Op- 
komst, og  som  maaske  kunne  have  Interesse  for  nogle  Tusin- 
der, der  Trods  tidligere  Venners  Haan  og  religiøse  Hykleres 
Forfølgelser  har  traadt  frem  og  modtaget  Kristi  Evangelium. 

Intet  Menneske,  der  var  ved  sin  Forstands  fulde  Brug, 
kunde  oversætte  og  skrive  de  til  Nephiterne  givne  Lær- 
domme fra  Frelserens  egen  Mund,  om  den  rigtige  Maade  at 
opbygge  hans  Kirke  paa,  især  efter  at  Forvanskninger  havde 
spredt  Usikkerhed  over  alle  Former  og  Systemer  anvendte 
blandt  Menneskene,  uden  at  onske  en  Lejlighed  til  at  vise 
sit  Hjertes  Oprigtighed  ved  at  blive  begravet  i  den  vaade 
Grav  som  en  »god  Samvittigheds  Pagt  med  Gud  ved  Jesu 
Kristi  Opstandelse.« 

Efter  at  have  skrevet  denne  givne  Beretning  om  Frelserens 
Virksomhed  blandt  de  Tiloversblevne  af  Jakobs  Efterkom- 
mere paa  dette  Fastland,  var  det,  som  Profeten  sagde,  let  at 
se,  at  Mørke  skjuler  Jorden  og  Dunkelhed  Folkene.  Og  ved 
nærmere  Overvejelse  var  det  let  at  forstaa,  at  midt  i  al  denne 
Strid  og  Larm  vedrørende  Religion,  havde  ingen  Myndighed 
fra  Gud  til  at  forrette  Evangeliets  Ordinancer.  Thi  det  Spørgs- 
maal  opstaar  uvilkaarligt:  Har  Mennesker  Fuldmagt  til  at 
handle  i  Kristi  Navn,  naar  de  forkaste  Aabenbaringer,  uagtet 
hans  Vidnesbyrd  er  Profetens  Aand  og  hans  Kirke  grund- 
lagt, bygget  og  vedligeholdt  gennem  direkte  Aabenbaring  i 
alle  Tidsaldre,  naar  som  helst  han  har  haft  et  Folk  paa  Jor- 
den? Dersom  disse  Kendsgerninger  vare  skjulte  og  omhygge- 
ligt begravede  af  Mennesker,  hvis  Levebrød  vilde  være  i  Fare, 
om  de  fik  Lov  at  komme  frem,  saa  var  de  det  ikke  længere 
for  os,  og  vi  ventede  kun  paa  Befalingen  til  at  »staa  op  og 
blive  døbte«.  (Fortsættes.) 

DE  GODE  GAMLE  DAGE. 

(Af  Præsident  James  E.  Talmage.) 

Fortid,  Nutid  og  Fremtid!  I  hvilken  af  disse  tre  lever  De? 
Selvfølgelig,  De  spiser,  sover,  arbejder  og  bevæger  Dem  i  Nu- 
tiden; men,  som  vi  alle  véd,  betyder  Livet  mere  end  Arbejde, 
Hvile  og  Føde.  Naar  man  kender  Retningen  af  et  andet  Men- 
neskes Tanker,  og  hvad  der  særlig  interesserer  ham  og  be- 
skæftiger hans  Sind,  da  kender  man  lidt  til  dette  Menneskes 
Karakter. 

Der  findes  Mennesker,  som  bogstaveligt  talt  lever  i  For- 
tiden. Deres  Tanker  og  Ord,  deres  Attraa  og  Kærlighed  be- 
skæftiger sig  med  svundne  Tider.  Kun  deres  Modfølelser, 
Utilfredsheder  og  Ubehag,  den  indbildte  Uretfærdighed  og 
Misbrug,  udklægget  i  deres  eget  Sind,  deres  Umedgørlighed 
og  Had,  hører  Nutiden  til.  Alt,  hvad  der  er  smukt  og  tilta- 
lende, prisværdigt  og  godt  forbinder  de  med  hensvundne  Ti- 
der. Med  længselsfulde  Suk  og  bedrøvede  Miner  beklager  de, 
at  de  gode  gamle  Dage  er  borte.  De  Dage  betyder  for  dem  de 
store  Bedrifters  og  herlige  Muligheders  Tid;  den  Gang  var  der 
store  Mænd,  berømte  Mænd,  der  fortjente  deres  Berømmelse; 
enhver  havde  Lejlighed  til  at  komme  frem  i  de  Dage;  et  Men- 
neske kunde  gøre  sine  Evner  gældende;  hans  Talenter  blev 
anerkendte  og  belønnede.  Men  aK,  desværre,  disse  lykkelige 
Tider  er  forlængst  forbi. 

Beklagelsesværdige  Skabninger  er  de,  der  saaledes  forher- 
liger Fortiden  paa  Nutidens  Bekostning.  Deres  Livsmod  er 
ved  at  ebbe  ud,  som  en  ganske  naturlig  Følge  af,  at  de  har 
begravet  sig  selv  med  Fortiden.  Fortidslevninger  er  de,  og 
deres  beklagelsesværdige  Stilling  er  de  ikke  en  Gang  alene 
om;  thi  fra  de  tidligste  Tider  har  der  levet  Mennesker  af 
denne  Slags.  En  af  de  ældste  originale  Skrivelser,  der  fin- 
des, er  en  Tavle  af  brændt  Ler,  der  nu  ejes  af  et  arkæologisk 
Musæum  i  Amerika.  Det  er  en  kort,  men  fyndig,  Afhandling 
om  Daarligheden  i,  hvad  der  den  Gang  var  Nutiden  —  mange 

Tusinde  Aar  siden  —  og  begræder  de  hensvundne  gode  og 
lykkelige  Dage. 

Saaledes  har  det  været  ned  gennem  Tiderne.  Man  ærede 
de  gamle  Profeters  Minde,  men  de,  der  levede,  blev  forkastede, 
haanede,  forfulgte  og  dræbte.  Herrens  Erklæring,  at  »en  Pro- 
fet er  foragtet  i  sit  eget  Fædreland«  gælder  lige  saa  fuldt  med 
Hensyn  til  Tid  som  til  Sted.  Forst  efter  deres  Død  er  Her- 
rens beskikkede  Tjenere  blevne  anerkendte,  med  Undtagelse 
af  de  faa,  hvis  Øren  og  Hjerter  har  været  modtagelige  for  det 
guddommelige  Ord. 

Medens  Frelseren  levede,  virkede  og  udstod  Lidelser  i  Ko- 
det, forfulgt  af  sine  egne,  udtalte  han  en  kraftig  Fordømmelse 
af  dem,  der  forkastede  levende  Profeter,  der  senere  blev  ærede 
af  Børnene  af  dem,  der  dræbte  dem:  »Ve  eder;  thi  I  bygge 
Profeternes  Grave,  og  eders  Fædre  sloge  dem  ihjel.« 

I,  som  i  Dag  bekender  eder  at  tro  paa  Kristi  Lære  —  er  I 
sikre  paa,  at  I,  dersom  I  havde  levet,  medens  han  vandrede  i 
Kødet,  vilde  have  været  blandt  de  faa,  der  var  villige  til  at 
forlade  alt  og  følge  ham?  Eller  vilde  I  have  raabt  med  Mæng- 
den: Korsfæst  ham?  Enhver  kan  besvare  dette  for  sit  eget 
Vedkommende  ved  at  anstille  en  lille  Prøve.  Lever  du  nu  i 
Overensstemmelse  med  hans  Lærdomme?  Er  dit  Øre  og  dit 
Hjerte  aabnet  for  de  Raad,  Lærdomme,  Formaninger  og  Ad- 
varsler, der  kommer  til  dig  fra  dem,  der  taler  og  handler  i 
hans  Navn  og  med  Fuldmagt  fra  ham?  Hvis  ikke,  da  er  det 
lige  saa  sikkert,  som  at  Solen  skinner,  at  du  vilde  have  for- 
kastet Herren  selv. 

Du  overvejer  de  døde  Profeters  Udtalelser,  citerer  de  gamle 
Apostles  Ord  og  lærer  disse  Skriftsteder  udenad.  Deri  gør  du 
ret,  forudsat  at  du  anvender  dem  paa  rette  Maade,  og  ikke 
blot  som  isolerede  Sætninger  uden  Forbindelse  med  den  øv- 
rige Tekst.  Men  hvorfor  modtage  disse  og  baade  forkaste  og 
modsige  levende  Profeters  Ord,  udtalte  med  den  samme  gud- 
dommelige Myndighed  og  i  fuldkommen  Overensstemmelse 
med  de  gamles  Vidnesbyrd? 


362 

Vilde  du  have  forladt  dit  hyggelige  Hjem  og  gaaet  ud  i 
Ørkenen,  da  Røsten  lød:  »Omvender  eder,  thi  Himmeriges 
Rige  er  nær«?  Du  svarer  Ja.  Hvorfor  saa  forkaste  dem,  der 
kommer  til  din  Dør  i  Dag  med  den  samme  bemyndigede  Ad- 
varsel og  Formaning?  Lige  saa  sandt,  som  at  Døberen  vid- 
nede om  Frelserens  første  Komme  som  værende  ganske  nær, 
erklærer  Mænd  i  Dag,  iførte  det  samme  Præstedømme,  som 
Johannes  havde,  med  høj  Røst  sigende:  Omvender  eder  og 
bliv  døbt  til  eders  Synders  Forladelse,  thi  Dagen  for  Herrens 
andet  Komme,  forudsagt  af  Profeter,  Apostle  og  af  Herren 
selv,  er  nær  for  Haanden. 

Alle  de  hensvundne  Dage  og  Aar  har  været  en  fremadskri- 
dende Forberedelses  Periode  for  den  nuværende.  De  forskel- 
lige Husholdninger  fra  Adam  ned  til  Jesu  Kristi  Jordeliv  og 
Apostlene,  der  forblev  en  Tid  efter  hans  Bortgang,  har  været 
en  gradvis  Forberedelse  for  den  nuværende  evangeliske  Hus- 
holdning, der  udgør  alle  Tings  Genoprettelsestid,  Tidernes 
Fyldes  Husholdning. 

Dette  er  den  Tid,  som  alle  de  »gode  gamle«  Dages  Profeter 
har  set  hen  til,  og  hvis  herlige  Muligheder  og  Forjættelser  har 
inspireret  dem  med  en  ubeskrivelig  Længsel. 

De  gamle  Skrifter,  især  Beretningerne  om  Herrens  Handle- 
maade  med  sit  Folk,  der  indbefatter  alle,  som  vilde  høre  og 
adlyde  hans  Ord,  er  nødvendige;  uden  dem  vilde  Menneske- 
heden have  hensygnet  i  Vantro  og  Mørke.  Men  er  det  fornuf- 
tigt at  hævde,  at  Herren  har  ophørt  med  at  tilkendegive  sig 
paa  denne  Maade?  Herren  talte  til  sine  Profeter  og  gennem 
dem  til  sit  Folk  i  gamle  Dage,  og  uvurderlige  er  de  saaledes 
aabenbarede  Sandheder.  Herren  har  ogsaa  talt  og  taler  gen- 
nem Profeter  og  Apostle  i  Dag;  og  hans  Ord  er  i  Overens- 
stemmelse med  Aanden  af  det,  som  blev  sagt  i  forrige  Tider, 
men  afpasset  efter  Forhold  og  Tilstande  i  vore  Dage. 

Af  alle  de  Dage  og  Aar,  der  er  rullet  forbi  paa  deres  Bane 
siden  Menneskeslægtens  Histories  Begyndelse,  er  det  nær- 
værende Tidspunkt  det  mest  vigtige  og  betydningsfulde.  Hvad 
har  vi  med  Fortiden  at  gøre  udover  dette,  at  lære  af  den,  saa 

at  vi  bedre  kan  udføre  vore  Pligter  i  Dag?  De  bedste  Dage 
for  os  er  ikke  de  »gamle  Dage«,  men  den  levende,  nær- 
værende, pulserende  Nutid. 


EFTER A ÅRSKONFERENCEN  I 
KØBENHAVN. 

Konferencen  indlededes  med  en  Koncert  af  Sangkoret  Fre- 
dag Aften  den  23.  Oktober.  Ved  denne  var  over  500  Personer 
til  Stede,  og  mange  maatte  gaa  uden  at  kunne  faa  saa  meget 
som  en  Staaplads.  Et  fortræffeligt  Program  blev  udført  af 
Sangkoret  under  Ældste  Edw.  H.  Sørensens  Ledelse,  og  dette 
blev  modtaget  med  udelt  Bifald  og  almindelig  Anerkendelse. 

Søndag  Form.  Kl.  10,30  den  25.  Oktober  afholdt  Søndags- 
skolen sin  Konference,  der  lededes  af  Forstander  N.  P.  Klit- 
gaard. Programmet,  der  bestod  af  Korlektier,  Klasseøvelser, 
Oplæsning,  Sang-  og  Musiknumre,  blev  udmærket  udført  og 
var  særdeles  righoldigt. 

Mødet  Kl.  2  aabnedes  med  Salmen:  »Kom,  Hellige«.  Bøn  af 
Johannes  Olsen.  Derefter  Salmen:  »Se  Guds  Rige«.  Konf.  Præs. 
Waldemar  L.  Jensen  aflagde  Rapport  over  Missionærernes 
Arbejde  i  Konferencen  i  det  forløbne  Halvaar,  af  hvilken  det 
fremgik,  af  der  har  været  uddelt  16.734  Skrifter,  omsat  27 
Mormons  Bøger,  45  andre  Bøger,  324  evangeliske  Samtaler, 
afholdt  181  Møder,  døbt  10  og  ordineret  5  til  Præstedømmet. 

Missionspræsident  John  S.  Hansen  fremsatte  Kirkens  og 
Missionens  Autoriteter  til  Opholdelse  i  de  Helliges  Tro  og 
Bønner.  Kirkens  Autoriteter,  som  de  forelagdes  ved  sidst  af- 
holdte Konference  i  Salt  Lake  City,  og  James  E.  Talmage 
som  Præsident  over  den  europæiske  Mission,  John  S.  Hansen 
som  Præsident  over  den  danske  Mission,  Søster  Anna  J.  Han- 
sen som  Præsidentinde  over  de  kvindelige  Hjælpeforeninger 
i  den  danske  Mission,  Waldemar  Jensen  som  Præsident  over 
Københavns  Konference  og  Forstander  for  Kobenhavns  Gren 
med  Hans  N.  Ogaard,  Edw.  H.  Sørensen,  Egert  M.  Larsen, 
Norman  Petersen  og  Anna  J.  Hansen  som  Medarbejdere. 
Ældste  Orson  Jensen  blev  løst  fra  at  virke  i  Københavns 
Konference,  da  han  er  kaldet  til  at  præsidere  over  Aarhus 
Konference. 

Konferencepræsident  Waldemar  L.  Jensen  forelagde  der- 
næst Konferencens  og  Grenens  Funktionærer  som  følger: 
Ældste  Karl  Andersen,  der  i  en  længere  Aarrække  har  præsi- 
deret over  Bornholms  Gren,  blev  hæderligt  afløst  med  Tak 
og  Ære  for  udført  Arbejde,  og  Ældste  Egert  M.  Larsen  blev 
indsat  som  Forstander  for  denne  Gren  med  Ældste  Norman 
Petersen  som  Medarbejder.  Det  blev  ligeledes  foreslaaet  at 
løse  Søster  Thyra  Andersen  som  Præsidentinde  for  de  unge 
Kvinders  Forening  ifølge  hendes  eget  Ønske,  da  hun  i  læn- 
gere Tid  paa  Grund  af  Sygdom  har  været  forhindret  i  at  del- 
tage. Derved  løstes  ogsaa  hendes  Raadgivere,  Emmy  Andersen 
og  Thora  Petersen.  Endvidere  løstes  Henri  Frederiksen  som 
Sekretær  i  Ungdomsforeningen  og  Chr.  L.  Larsen  som  Præ- 
sident for  Sangkoret.  All  disse  blev  løst  med  Tak  og  Ære  for 
udført  Arbejde.  Listen  over  Funktionærer  i  Kobenhavns  Gren 
blev  derefter  som  følger: 

Som  Præsident  for  Kredslærerne:  Thorvald  Bregentoft,  og 
som  Kredslærere:  Chr.  Nielsen,  Henri  Frederiksen,  Henry 
Larsen,  Joh.  Olsen,  W.  Møller  Nielsen,  Enok  Andersen,  Ernst 
Andersen,  Frants  Nielsen,  Edwin  Nielsen,  Hans  N.  Ogaard, 
Louis  Hansen,  Ole  G.  Petersen,  Chr.  Petersen,  Edw.  H.  Søren- 
sen, Elmer  Klitgaard,  Th.  Bregentoft,  Chr.  L.  Larsen,  Jens  P. 
Hansen,  N.  P.  Klitgaard.  Som  Dørvogtere:  Ole  C.  Petersen  og 
Chr.  Nielsen. 

Den  kvindelige  Hjælpeforening:  Kirsten  Knudsen,  Præsi- 
dentinde, med  Johanne  Klitgaard  og  Laura  Hansen  som 
Raadgivere,  Thora  Petersen,  Sekretær,  Hansine  Franck,  Kas- 
sererske, og  som  Lærerinder:  Bestyrelsen,  Sekretæren  og  de 
følgende:  Mathilde  Blomberg,  Cathrine  Christensen,  Johanne 
Nielsen,  Magdalene  Hansen,  Kathinka  Andersen,  Nikoline 
Larsen,  Anna  Bodi,  Andrea  Jensen,  Oline  Andersen,  Jensigne 
Kondrup,  Ellen  Petersen,  Agnes  Nielsen. 

Søndagsskolen:  N.  P.  Klitgaard,  Forstander,  med  Johs.  Ol- 
sen og  Henri  Frederiksen  som  Raadgivere,  Elmer  Klitgaard, 
Sekretær  og  Kasserer,  Chr.  Petersen,  ass.  Sekretær.  Lærere  og 
Lærerinder:  Henry  Larsen,  Valborg  Johansen,  Astri  Rasmus- 
sen, Valborg  Andersen,  Mary  Petersen,  Iris  Sørensen,  Kamma 
Larsen,  Emmy  Andersen,  Jonna  Olsen.  Sangleder:  Henry 
Larsen.  Organist:  Muriel  Hansen. 

Unge  Mænds  Forening:  Chr.  L.  Larsen,  Præsident,  med 
Elmer  Klitgaard  og  Henry  Larsen  som  Raadgivere  og  Helge 

Petersen,  Sekretær.  Unge  Kvinders  Forening:  Jonna  Olsen, 
Præsidentinde,  med  Emmy  Andersen  og  Valborg  Johansen 
som  Raadgivere  og  Valborg  Andersen,  Sekretær,  Henry  Lar- 
sen, Sangleder,  og  Muriel  Hansen,  Organist. 

Sangkoret:  Edw.  H.  Sørensen,  Leder,  med  Henry  Larsen 
som  assisterende  Leder,  Muriel  Hansen,  Organist,  Elmer  Klit- 
gaard, ass.  Organist,  Valborg  Andersen,  Sekretær  og  Kasserer, 
og  alle  Korets  Medlemmer. 

Derefter  talte  Ældsterne  Norman  Petersen,  Egert  M.  Lar- 
sen og  Orson  W.  Jensen  til  Forsamlingen.  Modet  sluttedes 
med  Salmen:  »Hav  Tak  for  Profeten«.  Taksigelse  af  Louis 
Hansen. 

Mødet  Kl.  7  Aften  var  godt  besogt,  idet  mange  Fremmede 
var  til  Stede.  Koret  sang:  »Messias  han  kommer«.  Ældste 
Hans  N.  Ogaard  aabnede  med  Bon,  hvorefter  Koret  sang: 
»O,  min  Fader,  du  som  troner«.  Ældste  Walter  Nielsen  talte 
om:  »Hvad  er  Mormonisme?  Soster  Astri  Rasmussen  sang  en 
Solo:  »Min  Frelser«.  Konf.  Præs.  Waldemar  Jensen  talte  om 
Guds  Personlighed  og  paaviste,  at  de  tre  Personer  i  Guddom- 
men er  tre  særskilte  Personer.  5  unge  Søstre  sang:  »Mit  Hjer- 
tes Bøn«.  Miss.  Præs.  John  S.  Hansen  talte  om  det  aandelige 
Liv  og  den  ny  Fødsel.  Koret  sang:  »Den  84.  Psalme«.  Tak- 
sigelse af  Jens  P.  Hansen,  hvorefter  Koret  sang:  »Raab  I 
Klipper«. 

Mandag  Form.  blev  et  Mode  afholdt  for  ]V(issionærerne,  og 
om  Aftenen  Kl.  7,30  blev  Konferencens  sidste  regulære  Møde 
afholdt.  Rapporter  aflagdes  af  Søster  Kirsten  Knudsen  fra 
Hjælpeforeningen;  N.  P.  Klitgaard  fra  Søndagsskolen  og  Ghr. 
L.  Larsen  fra  Ungdomsforeningen  og  Sangkoret.  Derefter  talte 
Søster  Anna  J.  Hansen,  Ældsterne  Edw.  H.  Sørensen,  Hans 
N.  Ogaard  og  Præs.  Jonh  S.  Hansen.  Henri  Frederiksen  og 
Orson  W.  Jensen  aabnede  og  sluttede  med  Bøn. 

Tirsdag  Aften  blev  en  særdeles  vellykket  Bazar  afholdt, 
forestaaet  af  den  kvindelige  Hjælpeforening,  hvilken  gav  et 
Netto-Overskud  paa  Kr.  548,00.  I  Aftenens  Lob  blev  en  Gave 
overrakt  Ældste  Orson  Jensen  fra  Søskende  i  Københavns 
Gren.  Onsdag  Aften  afholdtes  en  lille  selskabelig  Sammen- 
komst for  Grenens  Funktionærer  og  Sangkoret.  Denne  var 
arrangeret  af  den  kvindelige  Hjælpeforening.  Forfriskninger 
serveredes  og  en  fornøjelig  Tid  tilbragtes. 

VOR  TIDSALDERS  HELLIGE  BOG. 

(Af  Ældste  O.  J.  P.  Widtsoe  i  »Gospel  Restoration«.) 

(Fortsat  fra  Side  341.) 

Komitéen  tog  med  Energi  fat  paa  at  løse  denne  Opgave. 
Den  17.  August  1835,  lidt  mindre  end  et  Aar  efter  dens  Be- 
skikkelse, havde  Komitéen  fuldført  sit  Arbejde  og  Præste- 
dømmet blev  indkaldt  til  Generalforsamling  for  at  godkende 
Bogen.  Ved  Eftermiddagsmødet  fremlagde  Oliver  Gowdery 
»Lærdommens  og  Pagtens  Bog  for  de  Sidste-Dages  Helliges 
Kirke«,  for  det  forsamlede  Præstedømme.  William  W.  Phelps 
og  John  Whitmer  fremstod  og  bar  Vidnesbyrd  om  Guddom- 
meligheden af  Bogens  Indhold.  Præsidenterne  over  Kirtlands 
og  Missouris  Højraad  og  Præsidenterne  over  de  forskellige 
Quorummer  af  Præstedømmet  bar  derefter  Vidnesbyrd  om, 
at  Aabenbaringerne  i  Bogen  vare  ægte  og  at  Bogen  burde 
blive  »en  Lov  og  en  Tros  og  Leveregel  for  Kirken«.  Tilsidst 
vedtog  de  ledende  Brodre  og  hele  Forsamlingen  enstemmigt 
at  anerkende  Bogen  som  en  Lære  og  Rettesnor  for  deres  Tro. 
Wm.  W.  Phelps  oplæste  ogsaa  følgende  Vidnesbyrd  fra  de 
tolv  Apostle  om  Sandheden  af  Lærdommens  og  Pagtens  Bog: 
(H.  of  C.  2:  243—45). 

»Vidnernes  Vidnesbyrd  om  Herrens  Befalingers  Bog,  hvilke 
Befalinger  han  gav  sin  Kirke  ved  Joseph  Smith,  jun.,  som 
med  Kirkens  Samtykke  blev  beskikket  til  dette  Øjemed. 

Vi  ønsker  derfor  at  bevidne  for  alle  Mennesker  i  den  ganske 
Verden,  for  enhver  Skabning  paa  hele  Jordens  Overflade, 
at  Herren  har  baaret  Vidnesbyrd  for  vore  Sjæle  formedelst 
den  Helligaands  Udgydelse  over  os,  at  disse  Befalinger  bleve 
givne  ved  Guds  Inspiration,  at  de  er  gavnlige  for  alle  Menne- 
sker og  er  aldeles  sande.  Vi  aflægger  dette  Vidnesbyrd  for 
Verden,  Herren  være  vor  Hjælper.  Og  det  er  ved  Gud  Fade- 
rens og  hans  Søns,  Jesu  Kristi  Naade,  at  det  tilstedes  os  at 
have  dette  Privilegium  til  at  bære  vort  Vidnesbyrd  for  Ver- 

den,  i  hvilket  vi  inderligt  glæder  os  og  beder  til  Herren  om, 
at  Menneskenes  Børn  maa  høste  Gavn  deraf. 

Thomas  B.  Marsh,        Parley  P.  Pratt,        David  W.  Patten, 

Brigham  Young,      William  Smith,      Heber  G.  Kimball, 

Orson  Hyde,  John  F.  Boynton,  Wm.  E.  Mc  Lellin, 

Luke  S.  Johnson,        Orson  Pratt,        Lyman  E.  Johnson. 

Saaledes  blev  »Lærdommens  og  Pagtens  Bog«  anerkendt 
og  antaget  af  Kirken  som  en  guddommelig  inspireret  Bog. 
Og  hvad  er  denne  »Lærdommens  og  Pagtens  Bog«?  Det  første 
Afsnit  af  Bogen  er  en  Række  Forelæsninger,  7  ialt,  om  Troen, 
udarbejdede  i  Aaret  1835.  »De  bør  ikke«,  hedder  det,  »be 
tragtes  som  havende  samme  Autoritet  vedrorende  Lærdoms- 
punkter,  som  Aabenbaringerne  fra  Gud  i  Pagtens  Bog«,  men 
de  er  omhyggeligt  skrevne  og  udarbejdede,  og  indeholder  nyt- 
tige Oplysninger.  (H.  of  C.  2:  176.)  Derefter  følger  136  Afde- 
linger eller  Kapitler,  der  udgør  Bogens  Hovedindhold.  (I  den 
danske  Pagtens  Bog  er  der  139  Kapitler,  idet  3  Aabenbaringer 
gennem  John  Taylor,  er  medtagne.  O.  A.).  En  af  disse,  det 
136.  Kapitel,  en  Aabenbaring  til  Brigham  Young,  9  andre, 
nemlig  Kapitlerne  102,  121,  123,  127,  128,  130,  131,  134  og  135, 
er  ikke  direkte  Aabenbaringer  i  almindelig  Forstand,  men  er 
Referater  af  vigtige  Møder,  Bønner  og  Profetier,  Skrivelser 
til  de  Hellige,  Breve,  Instruktioner  o.  s.  v.,  indeholdende  vig- 
tige Lærdomme.  Resten,  126  Kapitler,  er  Aabenbaringer  fra 
Herren  gennem  Profeten  Joseph  Smith  til  Kirken,  eller  til 
visse  Personer  i  Kirken.  I  disse  136  Kapitler  findes  Instruk- 
tioner vedrørende  Kirkens  Organisation  og  Lærdomme.  Me- 
dens mange  Aabenbaringer  er  bleven  modtaget  siden  den 
første  Udgave  af  Pagtens  Bog  udkom  —  medens  Kirkens 
Ledere  den  Dag  i  Dag  er  Profeter,  Seere  og  Aabenbarere  — 
saa  er  disse  tidligere  Aabenbaringer  saa  fyldte  med  Instruk- 
tioner i  Kirkens  Lærdomme,  at  vi  deri  kan  finde  tilstrækkelig 
Vejledning  til  Grundlæggelsen  og  Opbyggelsen  af  Kristi 
Kirke. 

Pagtens  Bog  svarer  til  Forhold,  ikke  som  de  var  for  to  Tu- 
sinde Aar  eller  mere  før  Kristus,  men  som  de  er  i  Dag.  Den 
giver  bestemte  Regler  for  Oprettelsen  og  Udbredelsen  af 
Kristi  Kirke,  ikke  blandt  østerlandske  Folkeslag  i  en  primitiv 
Tidsalder,  men  blandt  virksomme  Folk  i  en  fremadskridende 
Periode.  Guds  levende  Orakler  er  af  langt  større  Værdi  end 
det  livløse  Bogstav.  Den  levende  Profet  er  Guds  Orakel;  og 
Lærdommens  og  Pagtens  Bog  —  vor  Tidsalders  hellige  Skrift 
—  er  en  Optegnelse  af  Aabenbaringer  modtagne  i  vor  Tid 
til  Vejledning  for  vor  Tids  Mennesker. 


DØDSFALD. 

Soster  Anna  Margrethe  Madsen  dode  den  11.  November  1925 
i  Randers  af  Mavekræft  efter  længere  Tids  Sygdom.  Hun  blev 
født  i  Hyllinge  den  3.  April  1858  og  indlemmet  i  Kirken  den 
19.  September  1890  i  København.  Hun  døde  som  et  trofast 
Medlem  af  Kirken.  Begravelsen  fandt  Sted  fra  den  ny  Kirke- 
gaards Kapel  i  Randers  den  16.  November  under  Ledelse  af 
Forstander  Wm.  Georgeson.  Ældsterne  Lauritz  Larsen  fra 
Aarhus  og  Konf.  Præsident  Orson  W.  Jensen  talte  ved  Baa- 
ren.  Ældste  Wm.  Georgeson  indviede  Graven. 


Se  ikke  med  Længsel  tilbage  til  Fortiden,  den  kommer  ikke 
mere  tilbage.  Dagen  i  Dag  er  din  egen,  den  hører  dig  til,  gør 
fornuftig  Brug  af  den.  Gaa  din  dunkle  Fremtid  i  Mode  uden 
Frygt  og  med  et  mandigt  Hjerte. 

